laion/Wikipedia-Exotic huggingface dataset:
চেনচু জাতি

চেনচুরা হল একটি দ্রাবিড় উপজাতি। তারা ভারতের অন্ধ্র প্রদেশ, তেলেঙ্গানা, কর্ণাটক এবং ওড়িশা রাজ্যের একটি চিহ্নিত তফসিলি উপজাতি। তারা এমন একটি আদিম উপজাতি যাদের ঐতিহ্যগত জীবনধারা শিকার এবং সংগ্রহের উপর ভিত্তি করে তৈরি হয়েছিল। চেনচু জাতির মানুষেরা চেনচু ভাষায় কথা বলে, এই ভাষাটি দ্রাবিড় ভাষা পরিবারের সদস্য। সাধারণভাবে, অ-উপজাতীয় লোকেদের সাথে চেনচু মানুষের সম্পর্কটি মূলত মিথোজীবীর (দুই বা ততোধিক ভিন্ন ভিন্ন জীবের মধ্যে বসবাস করা বা একটি ঘনিষ্ঠ আদান প্রদানের সম্পর্ক দ্বারা চিহ্নিত) ছিল। কিছু চেনচু মানুষ বিশেষভাবে বনজ পণ্য সংগ্রহ করে অ-উপজাতীয় মানুষদের কাছে বিক্রির করত এবং এটি তারা এখনও অব্যাহত রেখেছে। তেলেঙ্গানার বিরল এবং পর্ণমোচী নাল্লামালা অরণ্যে অনেক চেনচু মানুষ বাস করে। চেনচু মানুষেরা আদিম উপজাতি গোষ্ঠীগুলির মধ্যে একটি হিসাবে উল্লেখিত হয়। তারা এখনও অরণ্যের উপর নির্ভরশীল। তারা জমি চাষ করে না কিন্তু জীবিকা নির্বাহের জন্য শিকার করে। তাদের মধ্যে বসবাসকারী অ-উপজাতি লোকেরা চেনচুদের থেকে জমি ভাড়া নেয় এবং ফসলের একটি অংশ দিয়ে পরিশোধ করে। অন্যান্য লোকেরাও চেনচুদের সহায়তায় তাদের মধ্যে বসতি স্থাপন করেছিল এবং তাদের কাছ থেকে কৃষিকাজ শিখেছিল। এছাড়াও যেসব যাযাবর বানজারা পশুপালক জঙ্গলে তাদের গবাদি পশু চরাতে নিয়ে যায়, তাদেরও সেখানে জমি বরাদ্দ করা হয়েছে। সরকারী প্রচেষ্টা চালানো হয়েছিল যাতে চেনচু মানুষেরা তাদের নিজেদের কৃষিকাজ করতে প্ররোচিত হয়। কিন্তু তারা সরকারের প্রচেষ্টায় সাড়া দেয়নি। ক্রিস্টোফ ফন ফুরার-হাইমেনডর্ফ চেনচু লক্ষ্মী, ১৯৫৮ তেলুগু চলচ্চিত্র ফুয়েরার-হাইমেনডরফ, খ্রিস্টফ ভন (১৯৪৩) দ্য চেনচুস: এ জাঙ্গল ফক অফ দ্য দ্য ডেকান । লন্ডন: ম্যাকমিলান অ্যান্ড কোং। বেতাগেরি, প্রহ্লাদ (১৯৯৩) আদাবিচেঞ্চার সংস্কৃতি । ব্যাঙ্গালোর: কর্ণাটক সাহিত্য একাডেমী। (কন্নড় ভাষায়) "List of notified Scheduled Tribes" (পিডিএফ)। Census India। ৭ নভেম্বর ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ১৫ ডিসেম্বর ২০১৩।  সিইপিইসি ভারত চেঞ্চু ক্ষমতায়ন কর্মসূচি চেনচুস ওয়েব্যাক মেশিনে আর্কাইভকৃত ২১ এপ্রিল ২০১২ তারিখে একটি ছবির প্রবন্ধ আদিবাসীদের সাথে একটি রাত এই নিবন্ধে পাবলিক ডোমেইন লাইব্রেরি অফ কংগ্রেস কান্ট্রি স্টাডি অন ইন্ডিয়ার উপাদান রয়েছে। টেমপ্লেট:ভারতের তফসিলি উপজাতি
ভারতের নারীবাদী দল

ভারতের নারীবাদী দল (ভারতীয় স্ত্রীবাদী প্রাশ নামেও পরিচিত) ভারতের একটি রাজনৈতিক দল। এর মূল বিষয় হচ্ছে নারীমুক্তি। ভারতীয় নারীবাদী দল ৩১ অক্টোবর, ২০০৩ সালে মুম্বাইয়ে প্রতিষ্ঠিত হয়েছিল। এই দলটি ভারতে পুরুষ-অধ্যুষিত রাজনীতির ক্ষেত্রকে চ্যালেঞ্জ জানাতে প্রস্তুত। ভারতীয় নারীবাদী দলের সভাপতি হলেন বর্ষা কালে। এবং সাধারণ সম্পাদক হলেন অভিশা কুলকার্নি। দলটি নিজেকে 'নারীবাদী' বলার সিদ্ধান্ত নিয়েছে কারণ তারা 'নারীবাদী' শব্দটিকে ভারতে উচ্চ-শ্রেণীর অর্থ বহন করে বলে মনে করে। এই দলের মূল ধারণাটি হল মহিলাদের আরও স্বায়ত্তশাসিত করা এবং স্থানীয় সংস্থা, বিধানসভা এবং সংসদে তাদের 'স্বামী রাজ' থেকে মুক্ত করা। লিঙ্গ সমতার মূলনীতির উপর ভিত্তি করে একটি ন্যায়সঙ্গত শাসন কাঠামো তৈরির লক্ষ্য নিয়ে এই দল ভারতের জাতীয় সংসদে প্রতিদ্বন্দ্বিতা করার লক্ষ্য নিয়েছে। এই দলটি ভারতীয় জাতীয় রাজনীতির সাধারণ নির্বাচনে ২৮৩টি আসনে প্রতিদ্বন্দ্বিতা করার লক্ষ্য নিয়েছে তারা, যা লোকসভার মোট আসনের ঠিক অর্ধেক, যা ইঙ্গিত দেয় যে সরকারী কাঠামোকে অবশ্যই প্রতিনিধিত্বমূলক হতে হবে। ভারতীয় দলীয় রাজনীতিতে নারীর কম প্রতিনিধিত্বের প্রেক্ষাপটে এই নারীবাদী দলটি একটি ব্যাখ্যা-উপযোগী নারীবাদী প্রাতিষ্ঠানিকতা উপস্থাপন করে। ভারতের নারীবাদী দল পুরুষ-অধ্যুষিত ভারতীয় রাজনীতির ক্ষেত্রকে চ্যালেঞ্জ জানাতে বদ্ধপরিকর। ভারতের নারীবাদী দলটি ভারতীয় মহিলাদের ইস্যুগুলিকে উপেক্ষা করা কঠিন করে তুলছে এবং এর কর্মসূচি হল ভারতীয় সংসদের নিম্নকক্ষে মহিলাদের জন্য প্রায় ৫০% সংরক্ষণকে লাগু করা। "India's first all-woman party is here"। Rediff। Mumbai। ১ নভেম্বর ২০০৩। সংগ্রহের তারিখ আগস্ট ৭, ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Article on WPI Another article ওয়েব্যাক মেশিনে আর্কাইভকৃত ৩ মার্চ ২০১৬ তারিখে
প্যাগোডা

প্যাগোডা (ইংরেজি pagoda) হলো স্তরে স্তরে নির্মিত টাওয়ার জাতীয় ভবন, যা চীন, জাপান, কোরিয়া, নেপালসহ পূর্ব এবং দক্ষিণ-পূর্ব এশিয়ার বেশ কিছু দেশে দেখা যায়। অধিকাংশ প্যাগোডাই নির্মিত হয়েছে বৌদ্ধ মন্দির হিসাবে। এবং সাধারনত বৌদ্ধ বিহারের কাছাকাছি অবস্থান করে। অনেক দেশে প্যাগোডা শব্দটি অন্য ধর্মীয় স্থাপনাকে বুঝায়। ফরাসী ভাষার অনুবাদ হিসাবে ভিয়েতনামে এবং কম্বোডিয়ায় প্যাগোডাকে ধর্মীয় উপাসনালয় হিসাবে মনে করা হয় যদিও ’প্যাগোডা’ ’বিহার’ এর সঠিক প্রতিশব্দ নয়। আধুনিক প্যাগোডা হল প্রাচীন নেপালি স্তুপার একটি বিবর্তিত রূপ, অনেকটা সামাধী মন্দিরের মতো যেখানে পবিত্র পুরানিদর্শন রাখা হত। মায়ানমারের বৌদ্ধমন্দির গুলি প্যাগোডা নামে পরিচিত ৷ যেমন: সোয়েড্যাগন প্যাগোডা অন্যতম৷ মায়ানমারে এই রকম প্যাগোডা প্রচুর দেখা যায় বলে মায়ানমারকে প্যাগোডার দেশ বলে ৷ খ্রিস্টপূর্ব তৃতীয় শতাব্দীতে প্রচলিত স্তুপা থেকে প্যাগোডার উৎপত্তি। স্তূপ হল একটি গম্বুজ আকৃতির স্মৃতিসৌধ, যেথানে একটি পবিত্র স্মারক সংরক্ষণ করা হত। http://www.china.org.cn/english/features/43498.htm http://www.webpages.uidaho.edu/arch499/nonwest/nepal/Pagoda.htm The Columbia Encyclopedia, Sixth Edition. Columbia University Press Pagoda. Encyclopædia Britannica
মানবাধিকারের জন্য নারী

মানবাধিকারের জন্য নারী (ডব্লিউএইচআর) হল একটি সংগঠন যা নেপালের অবিবাহিত মহিলাদের রাজনৈতিক, সামাজিক, সাংস্কৃতিক ও অর্থনৈতিক অধিকার সুরক্ষিত করার জন্য কাজ করে। এটি লিলি থাপা দ্বারা প্রতিষ্ঠিত হয়েছিল। এটি ৭৩টি জেলা এবং ১৫৫০টি গ্রাম উন্নয়ন কমিটিতে কাজ করে, যার মধ্যে ১০০,০০০ অবিবাহিত মহিলা সদস্য রয়েছে। লিঙ্গ বৈষম্য নেপালের মুখোমুখি একটি দেশের কঠোর এবং লজ্জাজনক বাস্তবতা এবং এমন একটি দেশ যা অগ্রগতির পথে অগ্রসর হয় ও আধুনিকতা অর্জনের লক্ষ্য রাখে। নারীর বিরুদ্ধে সহিংসতা ব্যাপক এবং আজ অবধি, তীব্র দারিদ্র্য, অসমতা এবং প্রান্তিকতা বিশেষ করে অবিবাহিত মহিলাদের ক্ষেত্রে চিহ্নিত করা হয়েছে। গবেষণা স্পষ্টভাবে পুরুষ-শাসিত সমাজের প্রাচীন রীতিনীতির কারণে নেপালের নারীদের ভয়াবহ পরিস্থিতি নির্দেশ করে। ২০১১ সালের নেপাল জনস্বার্থ জরিপ অনুযায়ী, ১৫-৪৯ বছর বয়সী প্রতি পাঁচজন মহিলার মধ্যে একজন তাদের জীবনে অন্তত একবার পারিবারিক সহিংসতার সম্মুখীন হয়। বিয়ের বৈধ বয়স ২০ বছর হওয়া সত্ত্বেও, ৪১% মহিলা ১৮ বছর বয়স হওয়ার আগেই বিয়ে করেন। নেপালের ২০১৫ সালের সংবিধানে স্বামী-স্ত্রীর সম্পত্তির সমান অধিকার প্রতিষ্ঠা করা হয়েছে, যার ফলে লিঙ্গ বৈষম্য নিষিদ্ধ করা হয়েছে। নেপালের সিভিল কোড অবশ্য অবিবাহিত কন্যাদের উত্তরাধিকারের অধিকারকে সীমাবদ্ধ করে, কারণ এটি স্বয়ংক্রিয়ভাবে ধরে নেওয়া হয় যে একবার বিয়ে হয়ে গেলে তারা তাদের স্বামীর মাধ্যমে সম্পত্তিতে প্রবেশাধিকার পাবে। নেপালের নারীরা দৈনন্দিন জীবনের বিভিন্ন ক্ষেত্রে ব্যাপক বৈষম্যের শিকার হন। হোক সেটা সাংস্কৃতিক বা স্থানীয় ঐতিহ্য, বা এমনকি কিছু আইন ও নীতি; নারীকে সব ধরনের কলঙ্ক-চালিত পথরোধের সম্মুখীন হতে হবে। বিধবাদের (অবিবাহিত মহিলাদের) অবস্থা আরও খারাপ, কারণ তারা সমাজের বিস্তৃত দৃষ্টিভঙ্গি দ্বারা অন্যায়ভাবে নির্যাতিত এবং প্রান্তিক। "All the single ladies"। এপ্রিল ৩০, ২০১৩। জুলাই ১৫, ২০১৫ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১৭, ২০২৩।  "Women For Human Rights ( WHR ) | About Us"। WHR। সংগ্রহের তারিখ ২০১৪-০২-১৬।  "Beyond the Bottom Line: Lily Thapa's Women for Human Rights"। BeInkandescent। ২০১৬-০৩-৩১ তারিখে মূল থেকে আর্কাইভ করা। সংগ্রহের তারিখ ২০১৪-০২-১৬।  "Nepal`s single women instigate much needed change"। Ips.org। ২০১১-০৩-০৭। সংগ্রহের তারিখ ২০১৪-০২-১৬।
মাল্টো জাতি

মাল্টো বা মালের জনগণ, এছাড়া পাহাড়িয়া নামেও পরিচিত, তারা হল উত্তর-পূর্ব ছোট নাগপুর মালভূমির রাজমহল পাহাড়ের একটি দ্রাবিড় উপজাতি গোষ্ঠী। তারা তিনটি উপগোষ্ঠীতে বিভক্ত: মাল পাহাড়িয়া, সৌরিয়া পাহাড়িয়া এবং কুমারভাগ পাহাড়িয়া। তিনটিই ঝাড়খণ্ড, বিহার এবং পশ্চিমবঙ্গের তফসিলি উপজাতি হিসাবে তালিকাভুক্ত। তারা মাল্টো ভাষায় কথা বলে, যা নিকটবর্তী কুরুখ ভাষার সাথে সম্পর্কিত। ব্রিটিশরা যখন প্রথম তাদের সম্মুখীন হয়েছিল তখন তারা ছিল যাযাবর। তারা ঝুম চাষের সঙ্গে সঙ্গে শিকার ও সংগ্রহ করে জীবিকা নির্বাহ করত। তারা প্রায়শই উত্তরে বিহারের সমভূমিতে বা পূর্বে বাংলায় আক্রমণ করত এবং তারপরে বনে ফিরে যেত। খরা, মৃত্যু বা অন্যান্য বিপর্যয় হলে তারা নতুন জায়গায় চলে যেত। তাদের অঞ্চলের দূরবর্তীতার কারণে তাদের এই অঞ্চল কখনও কোন শাসক দ্বারা পরাজিত হয়নি। যদিও অনেক সাম্রাজ্যই এটি দাবি করে। ব্রিটিশরা যখন সাঁওতালদের রাজমহল পাহাড়ে চাষ করতে প্ররোচিত করেছিল, তখন মাল্টোরা পাল্টা লড়াই করেছিল, কিন্তু শেষ পর্যন্ত বিতাড়িত হয়েছিল। মাল্টো উপজাতির তিনটি উপগোষ্ঠী আন্তঃবিবাহ করে না। মাল পাহাড়িয়ারা গরু খাওয়ার জন্য সাউরিয়া পাহাড়িয়ার দিকে যায়। মাল পাহাড়িয়া এবং কুমারভাগ পাহাড়িয়া উপগোষ্ঠীর মিলিত জনসংখ্যা ১,৮২,৫৬০ জন, অন্যদিকে সৌরিয়া পাহাড়িয়া উপগোষ্ঠীর জনসংখ্যা ৫১,৬৩৪, এদের মিলিয়ে মোট মাল্টো জনসংখ্যা হল ২৩৪,১৯৪। আজও তারা ঝুম চাষের অভ্যাস করে, যাকে তাদের ভাষায় কুড়োয়া বলা হয়। তারা ক্ষুদ্র বনজ দ্রব্য সংগ্রহ করে। তারা অনেক সমস্যায় জর্জরিত, তার মধ্যে আছে অতি মাত্রায় দারিদ্র্য এবং চরম অপুষ্টি। এই কারণে তাদের একটি বিশেষভাবে দুর্বল উপজাতি গোষ্ঠী হিসাবে শ্রেণীবদ্ধ করা হয়েছে। তবে কেউ কেউ এখন বসতি স্থাপনকারী চাষি। তারা গ্রীষ্মে মাছ ধরে, এবং অনেকেই এখন দিনমজুরের কাজ করে। কয়েকজনের সরকারি চাকরি আছে। সউরিয়া পাহাড়িয়াদের মধ্যে, তাদের ঐতিহ্যবাহী বিয়ের অনুষ্ঠান বেদি নামে পরিচিত। এই অনুষ্ঠান একটি বাড়িতে হয়। তাদের সমাজে বিবাহপূর্ব যৌন সম্পর্কের উপর কোন বিধিনিষেধ নেই, এবং বিবাহ বহির্ভূত জন্ম নেওয়া সন্তানরা এখনও মায়ের সাথে থাকতে পারে। আরেকটি সাধারণ বিবাহ হল ধরে নিয়ে গিয়ে বিয়ে। মাল্টোরা সর্বপ্রাণবাদের অনুশীলন করে এবং গোসাঁই নামে পরিচিত এক আত্মার দরবারকে শ্রদ্ধা করে। প্রধান মাল্টো দেবতা হলেন ধর্মের গোসাইঁ, যিনি একজন সূর্য দেবতা। এঁর পুরোহিতরা ডেমানো নামে পরিচিত। পুরুষরা ভগবান নামে পরিচিত একটি ছোট কটিবস্ত্র পরিধান করে, এবং মহিলারা দুটি পোশাক পরে: একটি হলপঞ্চি, যেটি একটি ঊর্দ্ধাঙ্গের পোশাক। এটি সাধারণত একটি সেলাইবিহীন কাপড়। তারা পরধান নামে বস্ত্রটি কোমরের চারপাশে ঘুরিয়ে পরে। "Census of India Website : Office of the Registrar General & Census Commissioner, India". www.censusindia.gov.in. Retrieved 2 November 2017. "Definition: malto"। Dictionary.die.net। ২০১২-০৭-০৯ তারিখে মূল থেকে আর্কাইভ করা। সংগ্রহের তারিখ ২০০৮-০৮-০৬।  Crooke, William, 1848-1923. (১৯৭৩)। Races of northern India। Cosmo Publications। আইএসবিএন 0-336-00404-4। ওসিএলসি 805760। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) "A-11 Individual Scheduled Tribe Primary Census Abstract Data and its Appendix"। www.censusindia.gov.in। Office of the Registrar General & Census Commissioner, India। সংগ্রহের তারিখ ২০১৭-১১-০৩।  Ghosh, Anita। "Souria Paharia are now in Transition: Beliefs, Rituals and Practices"।  {{cite book}}: CS1 maint: multiple names: authors list (link)
সাও সভ্যতা

সাও সভ্যতা হল মধ্য আফ্রিকায় খ্রিস্টপূর্ব চতুর্থ বা ষষ্ঠ শতাব্দী থেকে খ্রিস্টীয় ষোড়শ শতাব্দীর শেষভাগ পর্যন্ত বিকাশ লাভ করেছিল। সাও অধিবাসীগণ চারি নদীর অববাহিকায় বসবাস করত, যেটি পরে ক্যামেরুন ও চাদের অংশ হয়ে ওঠে। তারাই প্রাচীনতম সভ্যতা যারা আধুনিক ক্যামেরুন অঞ্চলে তাদের উপস্থিতির স্পষ্ট চিহ্ন রেখে গেছে। ১৬তম শতাব্দীর কাছাকাছি কোনো এক সময়, ইসলামে ধর্মান্তরিত হওয়ার ফলে সাবেক সাও-এর সাংস্কৃতিক পরিচয় বদলে যায়। আজ, উত্তর ক্যামেরুন ও দক্ষিণ চাদের বিভিন্ন জাতিগোষ্ঠী সাও সভ্যতার বংশধর বলে দাবি করে, বিশেষ করে সারা, কোটোকো জাতির জনগণ দাবিটি করে। সাও সভ্যতা খ্রিস্টপূর্ব ষষ্ঠ বা চতুর্থ শতাব্দীর প্রথম দিকে শুরু হয়েছিল এবং খ্রিস্টপূর্ব প্রথম সহস্রাব্দের শেষ স্থায়ী ছিল, তাদের উপস্থিতি চাদ হ্রদের চারিদিকে ও চারি নদীর নিকট সুপ্রতিষ্ঠিত হয়েছিল। নবম ও পঞ্চদশ শতাব্দীর মধ্যবর্তী সময়ে সাও-এর নগর-রাজ্যগুলি তাদের উন্নতির শীর্ষে পৌঁছেছিল।স্ক্রিপ্ট ত্রুটি: ফাংশন "sfnm" নেই। যদিও কিছু পণ্ডিত অনুমান করেন, যে চাদ হ্রদের দক্ষিণে সাও সভ্যতা চতুর্দশ বা পনেরো শতক পর্যন্ত টিকে ছিল, সংখ্যাগরিষ্ঠদের মতামত হল যে এটি একটি পৃথক সংস্কৃতি হিসাবে ১৬তম শতাব্দীর পরে বোর্নু সাম্রাজ্যের বিস্তৃতির পরে বিলুপ্ত হয়ে যায়।স্ক্রিপ্ট ত্রুটি: ফাংশন "sfnm" নেই। কোটোকো হল সাও-এর প্রাক্তন নগর রাজ্যগুলির উত্তরাধিকারী। এটি প্রস্তাব করা হয়েছিল, যে সাও প্রাচীন মিশর জয়কারী হাইকসোসের বংশধর ছিলেন, তারা আক্রমণকারীদের চাপে নীল উপত্যকা থেকে দক্ষিণে মধ্য আফ্রিকায় চলে গিয়েছিল, অথবা তারা চাদ হ্রদের উত্তরে বিলমা মরূদ্যানে উদ্ভূত হয়েছিল। যাইহোক, একটি আরও ব্যাপকভাবে গৃহীত তত্ত্ব হল যে সাও কেবল চাদ হ্রদ অববাহিকার আদিবাসী বাসিন্দা এবং তাদের চূড়ান্ত উত্স হ্রদের দক্ষিণে অবস্থিত। সাম্প্রতিক প্রত্নতাত্ত্বিক গবেষণা ইঙ্গিত করে যে এই অঞ্চলের পূর্ববর্তী সংস্কৃতি থেকে সাও সভ্যতা দেশীয়ভাবে বিকশিত হয়েছিল (যেমন গাজিগান্না সংস্কৃতি, যা প্রায় ১,৮০০ খ্রিস্টপূর্বাব্দে শুরু হয়েছিল এবং প্রায় ৮০০ খ্রিস্টপূর্বাব্দের মধ্যে সুরক্ষিত শহরগুলি তৈরি করতে শুরু করেছিল), পরে ধীরে ধীরে জটিলতা বৃদ্ধি পেয়েছিল। সাও শিল্পকর্মগুলি দেখায় যে তারা ব্রোঞ্জ, তামা ও লোহার কাজে দক্ষ একটি অত্যাধুনিক সভ্যতা ছিল।স্ক্রিপ্ট ত্রুটি: ফাংশন "sfnm" নেই। Walker (2011). DeLancey & DeLancey (2000), p. ২৩৭. Lebeuf (1969), pp. ৫৩-১২০. Fanso (1989), pp. ১৫-১৯. Fanso (1989), p. ১৮. Augustin FC (জুলাই ২০০৬)। "Pathways to Complexity: The Rise and Demise of a Chadic Polity"। Gefame: Journal of African Studies। 3 (1)। hdl:2027/spo.4761563.0003.101। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Breunig P, Nüsse M, Franke G (জুন ২০০৮)। "Early sculptural traditions in West Africa: New evidence from the Chad Basin of north-eastern Nigeria"। Antiquity। 82 (316): 423–437। ডিওআই:10.1017/S0003598X00096915। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Magnavita C, Breunig P, Ameje J, Posselt M (২০০৬)। "Zilum: a mid-first millennium BC fortified settlement"। Journal of African Archaeology। 4 (1): 153–169। ডিওআই:10.3213/1612-1651-10068। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Breunig P, Neumann K, Van Neer W (জুন ১৯৯৬)। "New Research on the Holocene Settlement and Environment of the Chad Basin in Nigeria"। African Archaeological Review। 13 (2): 111–145। জেস্টোর 25130590। ডিওআই:10.1007/BF01956304। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
জন ডান্স স্কোটাস

জন ডান্স স্কোটাস (ইংরেজি: John Duns Scotus) (আনু. ১২৬৬ – ৮ই নভেম্বর, ১৩০৮) ছিলেন একজন ধর্মবেত্তা, দার্শনিক ও যুক্তিবিদ। কারও কারও মতে, তার সময়েই অক্সফোর্ডে ধর্মদর্শন থেকে দর্শন ও বিজ্ঞান কী ভাবে আলাদা, তার অনুপুঙ্খ গবেষণা শুরু হয়। স্কোটাস এর ক্যাথলিক এবং ধর্ম নিরপেক্ষ চিন্তা উভয় এর উপর প্রভাব রয়েছে। যে তত্ব গুলির জন্য তিনি বিখ্যাত তার মধ্যে অন্যতম হচ্ছে “বেদনা” Williams, Thomas (২০২২)। Zalta, Edward N.; Nodelman, Uri, সম্পাদকগণ। John Duns Scotus (Fall 2022 সংস্করণ)। Metaphysics Research Lab, Stanford University।  "Blessed John Duns Scotus | Biography, Works, Ordinatio, & Facts | Britannica"। www.britannica.com (ইংরেজি ভাষায়)। সংগ্রহের তারিখ ২০২৩-০৮-১৫।
পুল্লুভান

পুল্লুভান হল কেরালার একটি তফসিলি জাতি গোষ্ঠী। তারা হিন্দু ধর্মের অনুসারী মানুষ। পুল্লু শব্দের অর্থ হল অশুভ ইঙ্গিতের পাখি। কিংবদন্তি অনুসারে, ত্রিমূর্তি, অন্যান্য অসুর, নারদ এবং সরস্বতীর উপস্থিতিতে কৈলাসে পুল্লুবাসের উদ্ভব হয়েছিল। পুল্লুভা সম্প্রদায়ের মধ্যে অনেকগুলি উপ-বিভাগ রয়েছে, যাদের মধ্যে সংখ্যাগরিষ্ঠরা নাগাম্পতিকাল (যারা সাপের গান গায়) নামে পরিচিত। তাদের গানগুলি সাপের উৎপত্তি সম্পর্কে হিন্দু পুরাণে কদ্রু এবং বিনতার গল্প দ্বারা অনুপ্রাণিত। এছাড়া আরও পুল্লুভার রয়েছে যারা নাগাম্পতিকাল নয়, তারা প্রেতমপাতিকল নামে পরিচিত (যারা ভূতের গান গায়)। এরা হল দ্রাবিড়। এই সম্প্রদায়ের পুল্লুভান গান বিখ্যাত। এটা দেখা যায় যে পুল্লুভানরা দ্রাবিড় / বৈষ্ণব সংস্কৃতির আচার-অনুষ্ঠানের বংশধর এবং বংশ পরম্পরায় এই প্রথা চলে আসছে। তারা সরকার কর্তৃক তফসিলি জাতি বিভাগে অন্তর্ভুক্ত হয়েছে। এরা সাংস্কৃতিকভাবে কেরালার সামন্ততান্ত্রিক জীবনধারার সাথে একীভূত হয়ে আছে। তারা কেরালায় বিদ্যমান নগর পূজার একটি অবিচ্ছেদ্য অঙ্গ। পুল্লুভারের বেশিরভাগ শিল্পকর্মই আচার-অনুষ্ঠান সম্পর্কিত। তাদের বেশিরভাগ গানই পূজা, আচার, প্রথা এবং ভূত ঝাড়ার সাথে সম্পর্কিত। পুল্লুভা শিল্পটি সাপ-পূজা, ভূত পূজা এবং জাদুবিদ্যার পটভূমিতে প্রকাশ করা হয়। কেরালার পুল্লুভার গোষ্ঠী সর্প পূজার সাথে ঘনিষ্ঠভাবে জড়িত। এই লোকদের মধ্যে একটি দল সাপের দেবতাকে তাদের প্রধান দেবতা হিসাবে বিবেচনা করে এবং কিছু বলিদান করে। এর সঙ্গে তারা গান গায়। 'পুল্লুভান পাট্টু' হল বাদ্যযন্ত্রের একটি পরিবেশনা, এটি সর্প মন্দির ছাড়াও, নিম্ন বর্ণের বাড়িতে এবং পাশাপাশি উচ্চ বর্ণের বাড়িতেও পরিবেশন করা হয়। মহিলা পুল্লুভান বীণা বাজাচ্ছেন। Castes and tribes of southern India. Assisted by K. Rangachari (1909) L.S. Rajagopalan, "The Pulluvans and their music". The Journal of the Madras Music Academy 51 : 72-80, 1980 ., .। "LIST OF SCHEDULED CASTES IN THE KERALA STATE"। https://www.keralapsc.gov.in। Kerala Public Service Commision। সংগ্রহের তারিখ 31 ഡിസംബർ 2020।  এখানে তারিখের মান পরীক্ষা করুন: |সংগ্রহের-তারিখ= (সাহায্য); |website= এ বহিঃসংযোগ দেয়া (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) চুম্মার চুন্ডাল, পুল্লুভার (জনতাপাথানম)। ত্রিভান্দ্রম: চারিত্রম পাবলিকেশন্স। ১৯৮১। (ফরাসি ভাষায়) ক্রিস্টিন গুইলেবাউড, লে চ্যান্ট ডেস সর্পস। মিউজিশিয়েনস ইটিনেরান্টস ডু কেরালা (+ ১ ডিভিডি-রম), সিএনআরএস সংস্করণ, ২০০৮। https://web.archive.org/web/20081125061031/http://www.cnrseditions.fr/ouvrage/6022.html
ফাহিম (চলচ্চিত্র)

ফাহিম হল ২০১৯ সালের পিয়েরে-ফ্রাঁসোয়া মার্টিন-লাভাল পরিচালিত একটি ফরাসি জীবনীমূলক কমেডি নাট্য চলচ্চিত্র। এটি ফাহিম মোহাম্মদ, জেভিয়ার পারমেন্টিয়ার এবং সোফি লে ক্যালেনেকের আত্মজীবনীমূলক বইয়ের উপর ভিত্তি করে নির্মিত। মূখ্য ভূমিকায় অভিনয় করেছেন আসাদ আহমেদ, জেরার দ্যপার্দিও, মিজানুর রহমান এবং ইসাবেল নান্টি। তরুণ ফাহিম এবং তার বাবা পরিবারের বাকি সদস্যদের রেখে তাদের জন্মভূমি বাংলাদেশ ছেড়ে ফ্রান্সে চলে যান। রাজনৈতিক আশ্রয়ের জন্য তাদের অনুরোধ ব্যর্থ হয়েছিল এবং তারা নিজেদেরকে একটি অনিয়মিত পরিস্থিতিতে খুঁজে পেয়েছিল । ফাহিম ইতিমধ্যেই তার দেশে একজন তরুণ দাবা চ্যাম্পিয়ন। তিনি ক্লাব ডি ক্রেটেইলের যোগদান করে এবং দাবা প্রশিক্ষক সিলভাইনের সাথে দেখা করে ( ফিডে মাস্টার জেভিয়ার পারমেন্টিয়ার দ্বারা অনুপ্রাণিত চরিত্র )। কঠিন অনুশীলন অতিক্রম করে এবং সিলভাইনের সাথে ফাহিম ফরাসি যুব চ্যাম্পিয়নশিপের জন্য যোগ্যতা অর্জন করে। ফাহিম মোহাম্মদ চরিত্রে আসাদ আহমেদ সিলভাইন চার্পেন্টিয়ার চরিত্রে জেরার দ্যপার্দিও নুরা চরিত্রে মিজানুর রহমান ম্যাথিল্ডের চরিত্রে ইসাবেল ন্যান্টি লুনার চরিত্রে সারাহ টফিক ওথম্যান-শ্মিট লুই চরিত্রে ভিক্টর হেরোক্স ম্যাক্স চরিত্রে টিয়াগো টুবি অ্যালেক্সের চরিত্রে আলেকজান্দ্রে নাউড এলিয়টের চরিত্রে পিয়েরে গোমে ডুফার্ড চরিত্রে অ্যাক্সেল কেরাভেক ফ্রেসিন চরিত্রে দিদিয়ের ফ্লাম্যান্ড পেরোনি চরিত্রে পিয়েরে-ফ্রাঁসোয়া মার্টিন-লাভাল মাহামুদা চরিত্রে সাবরিনা উদ্দিন চলচ্চিত্রটি ২০১৮ সালের এপ্রিলে নির্মাণের ঘোষণা করা হয় এবং আগস্টে চিত্রগ্রহণ শুরু হয়। এটি ২০১৯ সালের ২৩ আগস্ট প্রিমিয়ার ছিল অ্যাঙ্গুলেম ফিল্ম ফেস্টিভ্যালে এবং ফ্রান্সে ২০১৯ সালের ১৬ অক্টোবর ওয়াইল্ড বাঞ্চ ডিস্ট্রিবিউশন দ্বারা মুক্তি পায়। Hoque, Johny (জুন ১৩, ২০১৯)। "French film on Bangladeshi chess champion to be released in October"। Dhaka Tribune। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Balle, Catherine (অক্টোবর ১৫, ২০১৯)। ""Fahim" : un biopic qui met échec et mat"। Le Parisien। জুন ১২, ২০২১ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১৭, ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Fahim on Twitter ইন্টারনেট মুভি ডেটাবেজে ফাহিম (ইংরেজি)
রসাবলী

রসাবলী (ওড়িয়া: ରସାବଳୀ) ভারতের ওড়িশার একটি মিষ্টি খাবার। বলদেবজেউকে রসাবলী নিবেদন করা হয় এবং এর উৎপত্তি কেন্দ্রপাড়ার বলদেবজিউ মন্দিরে। এটি জগন্নাথ মন্দিরের ছাপ্পান্ন ভোগের একটি । এই সাধারণ খাবারটি ওড়িশার নিজস্ব রান্নার অনন্যতা চিত্রিত করে। রসাবলী আসলে ঘন এবং মিষ্টি দুধে ভিজিয়ে ভাজা সমতল বাদামী পনির মণ্ডের একটি মিষ্টি সুস্বাদু খাবার। এর উৎপত্তি এখানকার ৪০০ বছরের পুরানো বলদেবজেউ মন্দির থেকে। এতে প্রধানত থাকে কড়া করে ভাজা চ্যাপ্টা লালচে বাদামী ছানার টুকরো (অক্ষত পনির) যা ঘন, মিষ্টি দুধে (রাবড়ি) ভিজিয়ে রাখা হয়। ছানাকে পাম আকারের প্যাটিগুলিতে চ্যাপ্টা করা হয় যাতে তারা আরও সহজে দুধ শোষণ করতে পারে। ঘন দুধে সাধারণত এলাচ গুঁড়ো দিয়ে হালকা পাতলা করা হয়। ওড়িশার কেন্দাপাড়া জেলার বলদেবদেব মন্দিরে গত কয়েক শতাব্দী ধরে প্রতিদিন এই মিষ্টি অর্পণ করা হচ্ছে। তাছাড়া, এটি বিশেষত উৎসব উদযাপন উপলক্ষে ওড়িয়া বাড়িতে পরিবেশন করা হয়। ভগবান বলদেবদেবকে 'ভোগ' হিসাবে 'রসাবলী' দেওয়ার প্রথা মহারাজা অনং ভীম দেবের সময়ে শুরু হয়েছিল এবং এই প্রথা এখনও অব্যাহত রয়েছে। কেন্দাপাড়া অঞ্চলের বিপুল সংখ্যক মানুষ এই সুস্বাদু খাবার বিক্রি করে জীবিকা নির্বাহ করেন এবং মনে করেন যে ভৌগোলিক নির্দেশক (জিআই) ট্যাগ এটিকে একটি স্বতন্ত্র পরিচয় দেবে। ছানা গজা রসগোল্লা ছানা পোড়া ক্ষীর সাগর ছানা ক্ষীরী ছানার জিলিপি Mohanty, Gopinath (২০০৩)। Cultural Heritage of [Orissa]: pts. 1-2. Katak। State Level Vyasakabi Fakir Mohan Smruti Samsad। পৃষ্ঠা 650। আইএসবিএন 978-81-902761-3-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Mishra, Miśra, Durga Nandan, Narayan (২০০৭)। Annals & Antiquities Of The Temple Of Jagannatha। Sarup & Sons। পৃষ্ঠা 190। আইএসবিএন 978-81-7625-747-3। উদ্ধৃতি টেমপ্লেট ইংরেজি প্যারামিটার ব্যবহার করেছে (link) টেমপ্লেট:Cheese dishes
আজিজুর রহমান (সচিব)

মোঃ আজিজুর রহমান বাংলাদেশ সিভিল সার্ভিসের একজন কর্মকর্তা। তিনি প্রধানমন্ত্রীর কার্যালয়ের মহাপরিচালক-২ (অতিরিক্ত সচিব) ছিলেন। তিনি ২০২৩ সালের ফেব্রুয়ারি হতে ২০২৪ সালের আগস্ট পর্যন্ত স্বাস্থ্য শিক্ষা ও পরিবার কল্যাণ বিভাগের সচিব হিসেবে দায়িত্ব পালন করেন। আজিজুর রহমান প্রশাসনের বিভিন্ন স্তরে দায়িত্ব পালন করেছেন। তিনি ২০২০ খ্রিষ্টাব্দে যুগ্মসচিব থেকে অতিরিক্ত সচিব পদে পদোন্নতি লাভ করেন। তিনি প্রধানমন্ত্রীর কার্যালয়ের মহাপরিচালক-২ (অতিরিক্ত সচিব) হিসেবে দায়িত্ব পালন করেছেন। ২০২৩ খ্রিষ্টাব্দে তিনি সচিব পদে পদোন্নতি লাভ করেন। তিনি স্বাস্থ্য শিক্ষা ও পরিবার কল্যাণ বিভাগের সচিব হিসেবে দায়িত্ব পালন করেন। ২০২৪ সালের ২০ আগস্ট তাকে স্বাস্থ্য শিক্ষা ও পরিবার কল্যাণ বিভাগের সচিব পদ হতে অব্যাহতি দিয়ে জনপ্রশাসন মন্ত্রণালয়ে ওএসডি হিসেবে নিযুক্ত করা হয়। "স্বাস্থ্য শিক্ষা ও পরিবার কল্যাণের নতুন সচিব আজিজুর রহমান"। ইত্তেফাক। ২৩ জানুয়ারি ২০২৩। সংগ্রহের তারিখ ১৭ ফেব্রুয়ারি ২০২৩।  "স্বাস্থ্য শিক্ষা ও পরিবার কল্যাণ বিভাগের নতুন সচিব আজিজুর রহমান"। সমকাল। ২৩ জানুয়ারি ২০২৩। ১৭ ফেব্রুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০২৩।  "স্বাস্থ্য শিক্ষা বিভাগের নতুন সচিব আজিজুর"। আরটিভি নিউজ। ২৩ জানুয়ারি ২০২৩। সংগ্রহের তারিখ ১৭ ফেব্রুয়ারি ২০২৩।  "স্বাস্থ্য শিক্ষা ও পরিবার কল্যাণের নতুন সচিব আজিজুরের যোগদান"। বাংলানিউজটোয়েন্টিফোর.কম। ১৫ ফেব্রুয়ারি ২০২৩। সংগ্রহের তারিখ ১৭ ফেব্রুয়ারি ২০২৩।
ডিম ভুর্জি

ডিম ভুর্জি যা আন্ডা ভুর্জি বা আন্ডে কা খাগিনা নামেও পরিচিত, এটি একটি ডিম-এর খাবার যা একটি জনপ্রিয় রাস্তার খাবার এবং প্রাতঃরাশ, দুপুরের খাবার বা রাতের খাবারের রেসিপি। ভারতীয় উপমহাদেশ থেকে উদ্ভূত এই খাবারটিকে কখনও কখনও পার্সি খাবার আকুরির সাথে তুলনা করা হয়। পার্সি খাবার আকূরি বা আকুরি অল্প কিছু পার্থক্য থাকলেও প্রায় ডিম ভুর্জির সাথে একই রকম। ভুর্জির মতোই আকুরিও বেশ মশালাদার এবং আদা, পেঁয়াজ এবং অন্যান্য মশলা দিয়ে ভরা। যাইহোক, ডিম শুকানো পর্যন্ত ভুর্জি রান্না করা হয়, যেখানে আকুরি ডিম তরল থাকা অবস্থায় কম রান্না করা হয়। পার্থক্যটি এর প্রস্তুতি এবং ভাজা কাটা পেঁয়াজ, লঙ্কা এবং ঐচ্ছিক মশলা যোগ করার মধ্যে রয়েছে। ভারত জুড়ে রাস্তার বিশ্রামের জায়গায় এবং রাস্তার খাবারের স্টলে ভুর্জি পাওয়া যায়, কখনও কখনও সাদা রুটির টুকরোর সাথে পরিবেশন করা হয়। টমেটো, লঙ্কা, পেঁয়াজ এবং সুগন্ধি মশলা দিয়ে ভরপুর, এই ঘাঁটা ডিমের রান্নাটি কয়েক মিনিটের মধ্যে একটি যথেষ্ট এবং তৃপ্তিদায়ক খাবার তৈরি করে। ডিম ভুর্জি গরম চাপাতি, পরোটা, ডিনার রোল বা মাখন সহ টোস্টের সাথে ভালভাবে পরিবেশন করা যায়। ডিম ভুর্জি এবং স্ক্র্যাম্বলড ডিমের মধ্যে প্রধান পার্থক্য হ'ল ডিম ভুর্জি রান্নায়, ডিমগুলির শুকনো ভাব তৈরি করতে কিছুটা বেশি রান্না করা হয়, যা সমস্ত অতিরিক্ত স্বাদ শোষণে সহায়তা করে। Egg bhurji, BBC GoodFood উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] Griffin Shea। "Best 23 cities for street food from Miami to Tokyo"। CNN (ইংরেজি ভাষায়)। সংগ্রহের তারিখ ২০২১-০৮-১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)